CELEX: 52004PC0116
Language: fi
Date: 2004-02-18
Title: Ehdotus: neuvoston asetus EU:n kansalaisten passien turvatekijöitä ja biometriikkaa koskevista vaatimuksista

EUROOPAN YHTEISÖJEN KOMISSIO
                                                  Bryssel 18.2.2004
                                                  KOM(2004) 116 lopullinen
                                                  2004/0039 (CNS)
                                        Ehdotus:
                                NEUVOSTON ASETUS
   EU:n kansalaisten passien turvatekijöitä ja biometriikkaa koskevista vaatimuksista
                                  (komission esittämä)
FI                                                                                    FI
 ---pagebreak---                                           PERUSTELUT
1.       JOHDANTO
Nykyinen EU-passi perustuu ulkonäöltään yhtenäisen passin käyttöön ottamisesta annettuihin
päätöslauselmiin.1 Päätöksen EU-passin käyttöönotosta tekivät neuvostossa kokoontuneet
jäsenvaltioiden hallitusten edustajat, jotka katsoivat, että malliltaan yhtenäisen passin
käyttöönotolla voitaisiin helpottaa jäsenvaltioiden kansalaisten vapaata liikkuvuutta ja että
olisi tuettava toimenpiteitä, joilla voitaisiin lujittaa jäsenvaltion kansalaisten keskinäistä
tunnetta kuulumisesta samaan yhteisöön.2 Lokakuussa 2000 annettiin päätöslauselma
vähimmäisvaatimusten käyttöönottamisesta passin turvaamiseksi väärennöksiltä.
Syyskuun 11 päivän 2001 traagisten tapahtumien jälkeen tarvittiin kuitenkin pikaisia toimia
asiakirjojen turvatekijöiden parantamiseksi. Komissio esitti tämän vuoksi kolme
asetusehdotusta, joista yksi koski yhtenäisestä viisumin kaavasta annetun asetuksen (EY)
N:o 1683/95 muuttamista ja korkeiden turvallisuusvaatimusten mukaisesti valmistetun
valokuvan käyttöönottoa3, toinen sellaisen lomakkeen yhtenäistä kaavaa, johon kiinnitetään
jäsenvaltioiden niille henkilöille myöntämät viisumit, joiden matkustusasiakirjaa lomakkeen
laativa jäsenvaltio ei tunnusta4, ja kolmas kolmansien maiden kansalaisten oleskeluluvan
yhtenäistä kaavaa5 yhteisen toiminnan muuttamiseksi oikeudellisesti sitovaksi ja asiakirjan
haltijan valokuvan lisäämisestä luvan tarraversioon. Kyseiset ehdotukset annettiin vuoden
2002 helmi- ja kesäkuussa.
Jäsenvaltiot katsoivat kuitenkin jo mainittujen ehdotusten hyväksymisen aikaan, että
matkustusasiakirjojen turvallisuutta on pyrittävä edelleen parantamaan lisäämällä niihin
biometrisiä tunnisteita. Komissio ilmoitti Santiago de Compostelassa 14–15 päivänä
helmikuuta 2002 pidetyssä epävirallisessa ministerikokouksessa olevansa valmis esittämään
asiaa koskevan lainsäädäntöehdotuksen, jos jäsenvaltiot niin haluavat, tehden kuitenkin
selväksi, että ehdotuksella ei pyrittäisi millään muotoa muuttamaan passin ulkoasua, vaan
tarkoituksena olisi keskittyä yksinomaan passin turvatekijöiden yhdenmukaistamiseen.
Veriassa 28–29 päivänä maaliskuuta 2003 järjestetyssä epävirallisessa oikeus- ja sisäasioiden
ministerien tapaamisessa jäsenvaltiot kehottivat toistamiseen komissiota esittämään
ehdotuksen biometristen tunnisteiden sisällyttämisestä yhtenäiseen viisumin kaavaan ja
kolmansien maiden kansalaisille myönnettävän oleskeluluvan yhtenäiseen kaavaan. Komissio
lupasi esittää tämänsuuntaisen ehdotuksen ja korosti samalla, että tällaista johdonmukaista
lähestymistapaa on tarpeen soveltaa kaikkiin matkustusasiakirjoihin, EU:n kansalaisten passit
mukaan luettuina.
Myös Thessalonikissa kokoontunut Eurooppa-neuvosto totesi, että EU tarvitsee
johdonmukaista lähestymistapaa biometristen tunnisteiden tai biometristen tietojen
käyttämiseen kolmansien valtioiden kansalaisten asiakirjoja, EU:n kansalaisten passeja ja
1
        EYVL C 241, 19.9.1981, s. 1
        EYVL C 179, 16.7.1982, s. 1
        EYVL C 185, 24.7.1986, s. 1
        EYVL C 200, 4.8.1995, s.1
2
        EYVL C 241, 19.9.1981, s. 1–7.
3
        Asetus N:o 334/2002, EYVL L 53, 23.2.2002, s. 7.
4
        Asetus N:o 333/2002, EYVL L 53, 23.2.2002, s. 4.
5
        Asetus N:o 1030/2002, EYVL L 157, 15.6.2002, s. 1.
                                                   2
 ---pagebreak--- tietojärjestelmiä (VIS ja SIS II) varten. Se kehotti komissiota laatimaan asianmukaiset
ehdotukset ja aloittamaan viisumeista.
Ensimmäisenä toimenpiteenään komissio antoi syyskuussa 2003 kaksi ehdotusta biometristen
tunnisteiden sisällyttämisestä kolmansien maiden kansalaisten viisumeihin ja oleskelulupiin.
Neuvosto sopi 27 päivänä marraskuuta Brysselissä kokoontuneen Eurooppa-neuvoston
pyynnön mukaisesti yhteisestä lähestymistavasta komission ehdotuksiin ja antoi samalla
yhtenäisestä viisumin kaavasta annetun asetuksen N:o 1683/95 6 artiklalla perustetulle
tekniselle komitealle tehtäväksi kehittää tapoja ja keinoja panna kyseiset toimenpiteet
täytäntöön.
Brysselissä kokoontunut Eurooppa-neuvosto kehotti 12 päivänä joulukuuta 2003 ”komissiota
esittämään hyvissä ajoin ehdotuksen biometristen tunnisteiden käyttöönottamiseksi
passeissa”.
Tarkoituksena onkin siirtyä nyt Thessalonikin Eurooppa-neuvoston päätelmien toiseen
täytäntöönpanovaiheeseen ehdottamalla EU-passien turvatekijöiden yhdenmukaistamista ja
biometristen tunnisteiden lisäämistä niihin. Näin pyritään varmistamaan, että jäsenvaltiot
noudattavat yhdenmukaista lähestymistapaa, jotta voitaisiin välttää epäyhtenäisyys eri
jäsenvaltioiden ratkaisujen välillä.
On lisäksi huomattava, että Yhdysvallat on asettanut viisumivapauden myöntämisen tai
jatkamisen ehdoksi, että kyseiset maat toimittavat sille 26 päivään lokakuuta 2004 mennessä
todisteet sellaisen ohjelman käyttöönotosta, jonka perusteella ne voivat myöntää
kansalaisilleen koneellisesti luettavia passeja, joita ei voida väärentää ja joihin on liitetty
Kansainvälisen siviili-ilmailujärjestön (ICAO) vaatimusten mukaisia biometrisiä tunnisteita.
Nyt kun kaikki jäsenvaltiot ovat valmistautumassa Yhdysvaltojen viisumivapausohjelman
uusiin vaatimuksiin, on tärkeää noudattaa yhteistä lähestymistapaa suhteessa Yhdysvaltojen
uuteen lainsäädäntöön, jonka mukaan viisumivapaus voidaan 26 päivästä lokakuuta 2004
myöntää vain sellaisille maille, jotka sisällyttävät myöntämiinsä passeihin biometrisiä
tunnisteita.
2.        EHDOTUKSEN TARKOITUS
Ehdotuksen tarkoituksena on lisätä EU-passin turvallisuutta antamalla oikeudellisesti sitova
säädös yhdenmukaistettuja turvatekijöitä koskevista vähimmäisvaatimuksista ja luoda samalla
luotettava yhteys matkustusasiakirjan ja sen oikean haltijan välille liittämällä asiakirjaan
biometrisiä tunnisteita.
Tällä tavoin voitaisiin lisäksi varmistaa, että EU:n jäsenvaltiot voivat täyttää Yhdysvaltojen
viisumivapausohjelman vaatimukset kansainvälisten normien mukaisesti.
Ehdotuksella ei kuitenkaan pyritä passin ulkoasun yhdenmukaistamiseen eikä puututa sen
selvittämiseen, onko passi myönnetty alun alkujaan oikealle henkilölle, sillä vain jäsenvaltiot
voivat tarkistaa passin hakijan henkilöllisyyden myöntäessään passin.
Näyttää siltä, ettei turvatekijöitä saada yhdenmukaistettua riittävästi päätöslauselmien
mukaisilla vähimmäisvaatimuksilla turvatekijöiden käyttö- ja tulkintatapojen välisten erojen
vuoksi. Jäsenvaltiot eivät ota käyttöön kaikkia turvatekijöitä ja alalla kehitellään suunnitellun
viiden vuoden täytäntöönpanovaiheen aikana uusia turvatekijöitä, joiden myötä 28 päivänä
lokakuuta 2000 annettu päätöslauselma muuttuu vanhentuneeksi. Erityisesti valokuvan osalta
                                                3
 ---pagebreak--- voidaan todeta, että tällä hetkellä vielä kuusi jäsenvaltiota kiinnittää sen henkilötietosivulle,
mikä lisää väärentämisen riskiä, sillä kuva voidaan helposti vaihtaa toiseen.
Toinen tärkeä syy siihen, että komissio on päättänyt ehdottaa parannettuja yhteisiä
turvavaatimuksia, on se, että nykyisin laajassa käytössä olevien matkustusasiakirjojen
teknisten turvaominaisuuksien pitäisi yltää samalle tasolle kuin yhtenäisessä viisumin
kaavassa ja kolmansien maiden kansalaisten oleskeluluvan yhtenäisessä kaavassa. Viisumin ja
oleskeluluvan yhtenäiselle kaavalle asetettuja vaatimuksia tarkistetaan jatkuvasti, jotta ne
eivät jäisi jälkeen asiakirjojen turvallisuuden parantamisen uusista kehitysnäkymistä ja
keksinnöistä. Näihin asiakirjoihin liitettävistä biometrisistä tunnisteista on jo tehty päätös.
Johdonmukaisuuden varmistamiseksi ja sen estämiseksi, että vilpillisessä mielessä toimivat
henkilöt siirtyvät käyttämään turvatasoltaan heikompia EU:n jäsenvaltioiden kansalaisten
passeja ja henkilötodistuksia, myös jälkimmäisten asiakirjojen turvatekijät olisi
ajantasaistettava. Thessalonikin Eurooppa-neuvoston päätelmissä esitetyn pyynnön mukaisesti
ajantasaistuksessa olisi pyrittävä yhdenmukaisuuteen ja oikeudelliseen sitovuuteen. Edellä
mainittu päätöslauselma ei mahdollista samantasoista joustavuutta ja mukautumiskykyä kuin
nyt esitettävä asetusehdotus. Koska näiden asiakirjojen valmistus kuuluu jäsenvaltioiden
toimivaltaan, ajantasaistusprosessi voi edetä joissakin jäsenvaltioissa muita hitaammin.
Passien kaltaisten asiakirjojen hankkimista petostarkoituksissa pyritään ehkäisemään
tulevaisuudessa entistä tehokkaammin. Tämä tehtävä kuuluu tällä hetkellä asiakirjojen
myöntämisestä vastaaville viranomaisille. EU:hun voitaisiin perustaa keskitetty biometrisiin
tietoihin perustuva EU-passien rekisteri, joka sisältäisi passia hakevien henkilöiden
sormenjäljet ja passin numeron sekä erittäin todennäköisesti myös joitakin muita järjestelmän
asianmukaisen hallinnoinnin kannalta merkityksellisiä ja välttämättömään rajattuja tietoja (ks.
jäljempänä 8 kohta).
Nyt ehdotettava hanke on merkittävä myös laajentumisen kannalta. Liittymässä olevat maat
muuttavat parhaillaan passiensa kaavoja niiden turvallisuuden parantamiseksi ja niiden
yhtenäistämiseksi Euroopan unionissa käytettävien passien kanssa. Kyseiset maat saavat
oikeudellisesti sitovan asetuksen myötä mahdollisuuden ottaa liittymisen jälkeen käyttöön
nykyisissä jäsenvaltioissa noudatettavat turvavaatimukset. Yhteiset turvatekijät helpottavat
lisäksi rajavartioston työtä, sillä rajavartijat voivat tarkistaa ensi silmäyksellä näkyvät
turvatekijät, jotka on liitetty kaikkiin passeihin, ja rajata perusteellisemman tarkastelun vain
epäilyttäviin tapauksiin. Jos turvatekijöissä on eroja, rajavartijat joutuvat tarkastamaan
jokaisen passin vertaamalla sitä 25 kansalliseen passiin, joiden turvatekijöissä ja laadussa on
vaihtelua.
EU-passin turvatekijöiden (biometriset tunnisteet mukaan luettuina) yhdenmukaistamisella
olisi suuri vaikutus myös EU:n ja kolmansien maiden, esimerkiksi Yhdysvaltojen, suhteisiin.
Passiin liitettävät biometriset tunnisteet vastaavat ICAO:n suosituksia ja täyttävät siten
vaatimukset, jotka Yhdysvallat on asettanut osallistumiselle viisumivapausohjelmaansa.
Biometrisillä tunnisteilla voitaisiin lisäksi luoda yhdenmukainen turvataso EU-passeille, millä
voitaisiin estää se, että osa kansalaisista jää vaille EU:n tuomia etuja kansallisen passinsa
heikomman turvatason vuoksi. Yhteisillä ponnisteluilla voitaisiin vahvistaa EU:n asemaa
suhteessa Yhdysvaltoihin.
3.        OIKEUSPERUSTA
Kun viisumin ja kolmansien maiden kansalaisten oleskeluluvan turvatason parantamisesta on
jo päästy sopimukseen, myös passin turvatasoa on nyt parannettava sen ehkäisemiseksi, että
                                                  4
 ---pagebreak--- vilpillisessä mielessä toimivat henkilöt käyttävät väärin tätä edelleen heikommin turvattua
asiakirjaa.
Tarkoituksena on pyrkiä torjumaan väärennettyjen asiakirjojen käyttö. Koska passien
tarkastus tapahtuu pääasiassa ulkorajojen ylityksen yhteydessä, EU-passin turvatekijöiden
yhdenmukaistaminen liittyy ulkorajoilla tehtävien rajatarkastusten menettelyiden
standardoinnin piiriin. Passeihin liitettyjen turvatekijöiden yhdenmukaistaminen helpottaa
epäilemättä rajatarkastuksia, kun rajavartijat voivat keskittyä jäsenvaltiokohtaisten
turvatekijöiden sijaan yhteisten vaatimusten mukaisiin tekijöihin. Lisäksi rajatarkastuksia
voidaan tehostaa lisäämällä passeihin biometrinen tunniste eli kasvokuva, joka mahdollistaa
henkilön ja digitaalisen valokuvan yksityiskohtaisen vertailun. Tällainen toimenpide voidaan
toteuttaa perustamissopimuksen 62 artiklan 2 kohdan a alakohdan nojalla.
Lainsäädäntöehdotuksen soveltamisala olisikin tältä osin rajattava sen oikeusperustan
soveltamisalaan. Passien turvallisuus on tärkeää ulkorajoilla tapahtuviin tarkastuksiin
liittyvistä syistä ja muun muassa siksi, että vilpittömässä mielessä toimivat kansalaiset voivat
kulkea sujuvammin rajatarkastuspisteiden läpi. Toisaalta väärennetyillä tai petosmielessä
hankituilla passeilla on turvatason parantuessa vaikeampi päästä jäsenvaltioiden alueelle.
Kyse on vapauteen ja turvallisuuteen perustuvan alueen kahdesta perusosatekijästä.
Ehdotuksen oikeusperustaksi on näistä syistä päätetty ottaa perustamissopimuksen 62 artiklan
2 kohdan a alakohta.
Tässä yhteydessä on otettava huomioon liittymässä olevien maiden pyyntö, että tällä hetkellä
voimassa olevia passia koskevia (neuvostossa kokoontuneiden jäsenvaltioiden edustajien
antamia) päätöslauselmia mukautettaisiin lisäämällä niihin yhteisön virallisiin kieliin vielä
tällä hetkellä kuulumattomat kielet, joita käytetään tiettyjen passissa vaadittavien tietojen
antamiseen. Näyttää siltä, että tämä ei ole mahdollista ehdotetun oikeusperustan
soveltamisalaan liittyvistä syistä, sillä ehdotuksen ainoana tarkoituksena on parantaa passin
turvallisuutta yhdenmukaistamalla sen turvatekijät ja liittämällä siihen yksi tai useampia
biometrisiä tunnisteita. Sama koskee henkilötodistusten turvallisuuden lisäämisestä
mahdollisesti esitettävää ehdotusta. Kuten jo todettiin, passien turvallisuus on tärkeää
ulkorajoilla tapahtuviin tarkastuksiin liittyvistä syistä.
4.        PERUSTAMISSOPIMUKSEEN             LIITETYISTÄ     PÖYTÄKIRJOISTA        AIHEUTUVAT
          SEURAUKSET
Koska ehdotuksen oikeusperusta on perustamissopimuksen 62 artiklan 2 kohdan a alakohta,
siihen sovelletaan Yhdistyneen kuningaskunnan, Irlannin ja Tanskan asemaa koskevia
pöytäkirjoja. Ehdotus on yksi ulkorajojen valvonnan osa-alueista ja liittyy myös
viisumipolitiikkaan, joten se olisi katsottava Schengenin säännöstöä kehittäväksi säädökseksi,
jolla on Tanskan, Islannin, Norjan, Yhdistyneen kuningaskunnan ja Irlannin asemaan
vaikuttavia seurauksia.
Islannin tasavallan ja Norjan kuningaskunnan tapauksessa sovelletaan tämän vuoksi
menettelyitä, joista määrätään niiden osallistumisesta Schengenin säännöstön
täytäntöönpanoon, soveltamiseen ja kehittämiseen neuvoston kanssa tehdyssä sopimuksessa.6
6
         EYVL 176, 10.7.1999, s. 36.
                                                  5
 ---pagebreak--- Koska ehdotus on yksi ulkorajojen valvonnan osa-alueista ja liittyy myös viisumipolitiikkaan,
se olisi katsottava Schengenin säännöstöä kehittäväksi säädökseksi. Ottaen huomioon Ison-
Britannian ja Pohjois-Irlannin yhdistyneen kuningaskunnan erityisaseman EY:n
perustamissopimuksen IV osastoon kuuluvissa asioissa ja sen, että tämä toimenpide ei kuulu
Ison-Britannian ja Pohjois-Irlannin yhdistyneen kuningaskunnan pyynnöstä saada osallistua
joihinkin Schengenin säännöstön määräyksiin 29 päivänä toukokuuta 2000 tehdyn neuvoston
päätöksen 2000/365/EY7 eikä Irlannin pyynnöstä saada osallistua joihinkin Schengenin
säännöstön määräyksiin 28 päivänä helmikuuta 2002 tehdyn neuvoston päätöksen
2002/192/EY8 soveltamisalaan, Yhdistynyt kuningaskunta ja Irlanti eivät osallistu
perustamissopimuksen 62 artiklan 2 kohdan a alakohdan nojalla annettavan asetuksen
antamiseen. Asetus ei sido niitä eivätkä ne kuulu myöskään sen soveltamisalaan.
Euroopan unionista tehtyyn sopimukseen ja EY:n perustamissopimukseen liitetyn Tanskan
asemasta tehdyn pöytäkirjan mukaisesti Tanska ei osallistu tämän asetuksen antamiseen.
Asetus ei sido sitä eikä se myöskään kuulu asetuksen soveltamisalaan. Koska asetuksen
tarkoituksena on kehittää Schengenin säännöstöä perustamissopimuksen kolmannen osan
IV osaston määräysten nojalla, siihen sovelletaan mainitun pöytäkirjan 5 artiklaa.
5.        TOISSIJAISUUS- JA SUHTEELLISUUSPERIAATTEET
EY:n perustamissopimuksen 5 artiklan mukaan ”yhteisön toiminnassa ei saada ylittää sitä,
mikä on tarpeen sopimuksen tavoitteiden saavuttamiseksi”. Yhteisön toimenpiteet on
toteutettava mahdollisimman yksinkertaisessa muodossa, mutta samalla on varmistettava, että
ehdotuksen tavoite toteutuu ja että se pannaan täytäntöön mahdollisimman tehokkaasti.
Koska ehdotus koskee yhtä ulkorajojen valvonnan osa-aluetta ja liittyy myös
viisumipolitiikkaan, se olisi katsottava Schengenin säännöstöä kehittäväksi säädökseksi.
Tämän pitäisi taata se, että säädöstä sovelletaan yhdenmukaisesti kaikissa Schengenin
säännöstöä soveltavissa jäsenvaltioissa. Säädöksen muodoksi on tämän vuoksi valittu asetus.
Asiakirjojen kaavojen ja niiden turvatekijöiden yhdenmukaistamisella varmistetaan, ettei niitä
voida väärentää. Estämällä matkustusasiakirjojen väärentämisen ja jäljentämisen komissio
pyrkii luomaan EU:n kaikille kansalaisille korkeatasoisen suojan ja saavuttamaan siten yhden
EY:n perustamissopimuksessa ja Thessalonikin Eurooppa-neuvoston päätelmissä asetetuista
tavoitteista. Riittävälle yhdenmukaisuustasolle voidaan päästä ainoastaan yhteisön
toimenpiteillä. Tämän ovat osoittaneet monet muut asiakirjojen turvallisuuden parantamisesta
annetut säädökset.
Biometristen tunnisteiden liittämistä EU-passiin koskevan ehdotuksen tarkoituksena on lisätä
EU-passin turvallisuutta, tehdä siitä oikeudellisti sitova ja helpottaa sen mukauttamista uusiin
olosuhteisiin siihen liittyvän väärentämis- ja jäljentämisriskin vuoksi. Näin pyritään
valmistautumaan EU:n ulkorajojen ylittämiseen liittyviin erityistilanteisiin, jotka edellyttävät
yhdenmukaisen passin käyttöä koko EU:ssa. Lisäksi ehdotuksella pyritään luomaan luotettava
yhteys asiakirjan ja sen haltijan välille. Säädöstyypiksi on valittu direktiivin sijaan asetus
ennen muuta siksi, että tavoitteena on tämäntyyppisten asiakirjojen ulkoasun ja biometristen
tunnisteiden täydellinen yhdenmukaisuus; jäsenvaltioilla ei siis ole asiassa harkinnanvaraa.
7
        EYVL 131, 1.6.2000, s. 43.
8
        EYVL L 64, 7.3.2002, s. 20.
                                                6
 ---pagebreak--- 6.        EHDOTUKSEN RAKENNE
Tämä asetus muodostaa ensimmäisen vaiheen prosessissa, jolla pyritään yhdenmukaistamaan
EU-passin turvatekijät ja lisäämään siihen biometrisiä tunnisteita, ja toimii näiden
toimenpiteiden oikeusperustana. Myönnettyjen passien eurooppalaisen rekisterin perustamista
koskeva toinen vaihe on tarkoitus aloittaa pidemmällä aikavälillä.
Ehdotuksessa säädetään passiin liitettäviä turvatekijöitä koskevista vähimmäisvaatimuksista.
Lisäksi siinä määritetään käytettävät biometriset tunnisteet. Asetuksessa ei käsitellä teknisiä
yksityiskohtia.
Ehdotukseen liittyvät tekniset täytäntöönpanovaltuudet olisi annettava komissiolle, jota
avustaa yhtenäisestä viisumin kaavasta annetun asetuksen N:o 1683/95 6 artiklalla perustettu
komitea päätöksen 1999/468/EY9 5 artiklassa säädetyn menettelyn ja päätöksen 7 artiklan
mukaisesti. Komitea on jatkossa vastuussa kaikkien asiakirjojen, kuten yhtenäisen viisumin
kaavan, kolmansien maiden kansalaisten oleskelulupien ja passien turvallisuudesta EU:n
tasolla. Menettelyn tarkoituksena on määritellä ne tekniset turvaominaisuudet, joiden avulla
passista tehdään vaadittujen turvavaatimusten mukainen. Biometristen tunnisteiden osalta on
päätettävä esimerkiksi tallennusvälineen valintaa ja kapasiteettia sekä tallenteiden
suojaamiseen käytettävää julkisen avaimen infrastruktuuria (Public Key Infrastructure, PKI)
ja digitaalista allekirjoitusta koskevan standardin kehittämisestä. Menettelyn etuna on se, että
tekniset asiantuntijat voivat selvittää tarpeet ja toteuttamispäätökset voidaan tehdä selvitysten
pohjalta suhteellisen nopeasti. Komitea voi myös reagoida nopeasti tekniikan kehitykseen.
7.        TURVATEKIJÖITÄ KOSKEVAT             VÄHIMMÄISVAATIMUKSET          JA    BIOMETRISTEN
          TUNNISTEIDEN VALINTA
Komission ehdotus perustuu turvatekijöihin, jotka neuvostossa kokoontuneet jäsenvaltioiden
edustajat hyväksyivät lokakuussa 2000 antamassaan päätöslauselmassa passien ja muiden
matkustusasiakirjojen turvaamista koskevista vähimmäisvaatimuksista. Vaatimuksia on
uudistettu hieman viisumien ja oleskelulupien alalla tapahtuneen teknisen kehityksen myötä.
Näistä turvatekijöistä tulee nyt oikeudellisesti sitovia. Ehdotuksessa asetetaan tämän vuoksi
yhdenmukaistetut korkeat turvavaatimukset passeille Euroopan unionissa, jonka
jäsenvaltioiden lukumäärä nousee 1 päivänä toukokuuta 2004 25 :een. Kuten
päätöslauselmassa, komissio asettaa ehdotuksessa vähimmäisvaatimukset estämättä
jäsenvaltioita asettamasta halutessaan tiukempia vaatimuksia.
Thessalonikin Eurooppa-neuvoston päätelmien mukaisesti biometristen tunnisteiden
liittämisessä viisumeihin, oleskelulupiin ja passeihin on noudatettava johdonmukaista
lähestymistapaa. Viisumeita ja oleskelulupia koskevan ehdotuksen mukaan näihin kahteen
asiakirjatyyppiin on liitettävä kaksi pakollista biometristä tunnistetta: kasvokuva ja
sormenjäljet. EU-passeja koskeva ehdotus voisi sisältää samat pakolliset biometriset
tunnisteet johdonmukaisuuden varmistamiseksi. Yhtäpitävyys viisumeita ja oleskelulupia
koskevien ehdotusten kanssa ei kuitenkaan välttämättä merkitse, että kaikilla aloilla olisi
sovellettava täysin samaa ratkaisua. Kasvokuva on yhteentoimiva tunniste, jota voidaan
käyttää myös suhteessa kolmansiin maihin, esimerkiksi Yhdysvaltoihin. Sormenjäljet
voitaisiin kuitenkin lisätä valinnaiseksi tunnisteeksi jäsenvaltioissa, jotka haluavat tehdä
hakuja kansallisista tietokannoistaan. Henkilön tunnistaminen on tällä hetkellä mahdollista
9
        EYVL L 184, 17.7.1999, s. 23.
                                                  7
 ---pagebreak--- vain näiden tietokantojen perusteella. Tilanne muuttuu kuitenkin myönnettyjen passien
eurooppalaisen rekisterin perustamisen myötä. Rekisteri edellyttää sormenjälkien ottamista ja
rekisteröintiä taustahakujen (todennusten) mahdollistamiseksi.
Sopivien biometristen tunnisteiden valinnassa on tukeuduttu ICAO:n työn tuloksiin. ICAO on
alan johtava kansainvälisten standardien ja viisumitietojärjestelmää (VIS) koskevan
toteutettavuustutkimuksen kehittäjä. Pyrittäessä lisäämään turvallisuutta on tärkeää muistaa,
että samalla on kunnioitettava toimenpiteiden kohteeksi joutuvien henkilöiden oikeuksia,
erityisesti direktiivissä 95/46/EY ja sen saattamisesta osaksi kansallista lainsäädäntöä
annetuissa kansallisissa säädöksissä säädettyä oikeutta tietosuojaan ja yksityisyyden suojaan.
Myös ICAO on valinnut kasvokuvan ensisijaiseksi yhteentoimivaksi biometriseksi
tunnisteeksi ja sormenjälki- ja/tai iiriskuvan valinnaiseksi biometriseksi tunnisteeksi maissa,
jotka tarvitsevat sellaista tietokantahakuja varten.
Ensimmäinen biometrinen tunniste (teräväpiirtoinen sähköinen valokuva) on jo saatavilla
useimmissa passeissa. Sähköistä tallennetta voitaisiin käyttää raja-asemilla kuvan saamiseksi
näyttöruudulle sekä silmämääräiseen lisätarkastukseen, vaikka kasvojentunnistustekniikkaa ei
käytettäisikään. Tämä olisi digitaalisen valokuvan peruskäyttö. Kehittyneempi sovellus olisi
kasvojentunnistusjärjestelmän käyttö digitaalisen valokuvan yhteydessä. Tämä edellyttäisi
tarvittavan tekniikan ja laitteiston hankkimista raja-asemille. Komissio jättää jäsenvaltioiden
harkittavaksi, riittääkö valokuvan saaminen näyttöruudulle vai halutaanko käyttää
kasvojentunnistusohjelmaa. Yhteentoimivuuden varmistamiseksi olisi noudatettava ICAO:n
digitaalivalokuvalle asettamia laatuvaatimuksia. Tekniikan valinnan komissio jättää
jäsenvaltioiden tehtäväksi.
Sormenjälkien tallennus joko tallennusvälineeseen ja/tai kansalliseen tietokantaan jätetään
jäsenvaltioiden harkittavaksi. Jos jäsenvaltiot rekisteröivät sormenjäljet, ne olisi tallennettava
yhteentoimivassa muodossa, mikä mahdollistaa niiden käytön jäsenvaltioiden kahdenvälisten
sopimusten perusteella. Sormenjälkien käyttöä voitaisiin hallinnoida ottamalla käyttöön
julkisen/yksityisen avaimen infrastruktuuri (Public/Private Key Infrastructure).
8.        PITKÄLLÄ AIKAVÄLILLÄ MAHDOLLISESTI PERUSTETTAVA MYÖNNETTYJEN PASSIEN
          EUROOPPALAINEN REKISTERI
Turvallisuutta lisääväksi pitkän aikavälin tavoitteeksi voitaisiin asettaa keskitetyn
myönnettyjen passien (ja mahdollisesti muiden matkustustarkoituksiin käytettävien
asiakirjojen) eurooppalaisen rekisterin perustaminen todellisen ”päästä päähän”
-turvamekanismin luomiseksi.
Rekisteriin tallennettaisiin vain sormenjäljet ja matkustusasiakirjan numero eikä muita
henkilötietoja. Rekisterin käyttö olisi rajattava rajatarkastuksiin, joissa sitä voitaisiin käyttää
sen varmistamiseen, että matkustusasiakirja on myönnetty nimenomaan tarkastuksen kohteena
olevalle henkilölle.
On selvää, että tätä mahdollisuutta on vielä arvioitava perusteellisemmin sen teknisten ja
oikeudellisten vaikutusten ja kustannushyötysuhteen kannalta sekä suhteessa joissakin
jäsenvaltioissa tällä hetkellä kehiteltäviin myönnettyjen passien kansallisiin rekistereihin. On
myös erittäin tärkeää tarkastella vaikutuksia, joita tällaisen eurooppalaisen rekisterin
perustamisella olisi EU:n kansalaisten perusoikeuksien ja erityisesti tietosuojan kannalta.
                                                 8
 ---pagebreak--- 9.        TIETOSUOJAVIRANOMAISET
Asetus on oikeusperusta, jonka nojalla jäsenvaltiot voivat tallentaa biometrisiä tietoja passiin.
Toimenpiteen toteutus kuuluu yhtenäisestä viisumin kaavasta annetun asetuksen (EY)
N:o 1683/95 6 artiklalla perustetun komitean määrittämien teknisten turvaominaisuuksien
mukaisesti jäsenvaltioiden toimivaltaan. Jäsenvaltiot vastaavat myös biometristen tietojen
käsittelystä.
Henkilötietojen (biometriset tiedot mukaan luettuina) käsittelyyn, jota jäsenvaltioiden
viranomaiset harjoittavat yhteisön lainsäädännön mukaisesti, sovelletaan tietosuojadirektiiviä
95/46/EY10.
Jäsenvaltiot ovat perustaneet direktiivin 95/46/EY 28 artiklan mukaisesti viranomaisia, jotka
valvovat jäsenvaltioiden kyseisen direktiivin mukaisesti toteuttamien toimenpiteiden
soveltamista niiden alueella. Näiden viranomaisten on hoidettava tehtäviään itsenäisesti.
Valvontaviranomaisilla on toimivalta käsitellä tietosuojaa koskevia vaateita, jotka kuka
tahansa henkilö tai häntä edustava yhdistys esittää niille.
Valvontaviranomaisilla on
• tutkintavaltuudet, kuten
–         valtuudet saada käsiteltäviä tietoja,
–         valtuudet kerätä kaikki valvontatehtävänsä hoitamiseksi tarvittavat tiedot,
• tehokkaat toimintavaltuudet,
–         antaa lausuntoja ennen käsittelyn toteuttamista,
–         varmistaa näiden lausuntojen asianmukainen julkistaminen,
–         määrätä tietojen suojaamisesta, poistamisesta tai tuhoamisesta,
–         kieltää käsittely väliaikaisesti tai lopullisesti taikka antaa rekisterinpitäjälle
          huomautus tai varoitus,
–         saattaa asioita kansallisen parlamentin tai muiden poliittisten elinten käsiteltäväksi,
• valtuudet olla asianosaisena oikeudenkäynnissä, jos direktiivin 95/46/EY mukaisesti
toteutettuja kansallisia toimenpiteitä rikotaan, tai valtuudet saattaa nämä rikkomukset
lainkäyttöviranomaisten tietoon.
Valvontaviranomaisen päätöksiin, jotka antavat aihetta valituksiin, voidaan hakea muutosta
tuomioistuimelta.
Lisäksi valvontaviranomaisten on laadittava säännöllisin väliajoin kertomus toiminnastaan.
Toisen jäsenvaltion viranomainen voi pyytää valvontaviranomaista käyttämään valtuuksiaan.
10
        EYVL L 281, 23.11.1995, s. 31.
                                                 9
 ---pagebreak--- Kuten biometristen tunnisteiden sisällyttämisestä kolmansien maiden kansalaisten viisumeihin
ja oleskelulupiin äskettäin annettujen komission ehdotusten perusteissa todetaan,
valvontaviranomaiset kärsivät erityisen suuresta resurssipulasta.
Tämän vuoksi on jälleen korostettava, että jäsenvaltioiden on otettava edellä esitetyt
näkökohdat huomioon, kun ne ottavat biometriset tunnisteet käyttöön tämän asetuksen
mukaisesti. Samalla kun toteutetaan yleistä turvallisuutta parantavia toimia, on kunnioitettava
toimien kohteena olevien henkilöiden perusoikeuksia. Tässä yhteydessä tämä tarkoittaa, että
kansallisten tietosuojaviranomaisten henkilöstöä on lisättävä, jotta voidaan varmistaa
valvonnan tehokkuus ja huolehtia siitä, että valitut tekniikat ovat direktiivin 95/46/EY
säännösten mukaiset. Tämä on sitäkin välttämättömämpää, kun on kyse viranomaisten oman
maan kansalaisten passeista.
Komissio aikoo tämän vuoksi toimittaa ehdotuksen direktiivin 95/46/EY 29 artiklalla
perustetulle työryhmälle kyseisen direktiivin 30 artiklan mukaisesti annettavaa lausuntoa
varten, kuten se on jo tehnyt biometristen tunnisteiden liittämistä viisumeihin ja
oleskelulupiin koskevien ehdotusten tapauksessa.
Asetuksella (EY) N:o 45/2001 perustetun riippumattoman valvontaviranomaisen on kuitenkin
hoidettava tietosuojakysymyksiin liittyvät vastuualueensa myönnettyjen passien
eurooppalaisen rekisterin perustamisen jälkeen.
10.      RAHOITUSVAIKUTUKSET
Tämän säädösehdotuksen täsmällisiä rahoitusvaikutuksia on vaikea arvioida, sillä tarkat
vaatimukset eivät vielä ole tiedossa. Vaatimukset asettaa yhtenäisestä viisumin kaavasta
annetun asetuksen (EY) N:o 1683/95 6 artiklalla perustettu komitea.
On joka tapauksessa muistettava, että henkilötietosivulle liitettävä valokuva on useimpien
passien osalta jo nyt saatavilla digitaalisessa muodossa. Uusissa passeissa ei pitäisi enää
käyttää kiinnitettäviä valokuvia niihin liittyvän turvallisuusriskin vuoksi.
Jäsenvaltiot kehittävät jo nyt aktiivisesti keinoja passiensa turvatason parantamiseksi. Ne
uudistavat passiensa turvatekijöitä ja testaavat biometrisiä tunnisteita niiden liittämiseksi
passeihinsa, jotta nämä täyttäisivät Yhdysvaltojen viisumivapauslainsäädännön vaatimukset.
Tämän vuoksi nyt tehtävä ehdotus ei lisää kustannuksia, joihin jäsenvaltiot ovat varautuneet
jo aiemmin passiensa turvallisuuden parantamiseksi.
Biometristen tunnisteiden käytön osalta on asetettava seuraavat tekniset vaatimukset:
–        Tallennusväline
Toistaiseksi tarkoituksenmukaisin tallennusväline on kontaktiton mikrosiru. Mikrosirua
tarvitaan biometristen tietojen ja turvakoodin (digitaalisen PKI-allekirjoituksen) tallentamista
varten. ICAO suosittaa vähimmäisvaatimuksena 32 KB:n sirua. Koska sirulle on
mahdollisesti tallennettava kasvokuva ja lisäksi sormenjälkikuvia, 64 KB:n siru olisi parempi,
varsinkin jos jäsenvaltiot haluavat lisätä siihen aakkosnumeerisia tietoja.
Tarvittavan mikrosirun hinta ei ole vielä tiedossa. Tekniikka kehittyy nopeasti, ja kun siruja
tarvitaan 25 jäsenvaltiossa, hintojen odotetaan laskevan merkittävästi kysynnän kasvun
                                                 10
 ---pagebreak--- myötä. Komissio voisi tarvittaessa tehdä tarjouskilpailun ratkettua ”ryhmätilauksen”, jolloin
sirut voitaisiin hankkia halvemmalla.
–         Tunnisteiden tallennuslaitteet
Jäsenvaltioiden on asennettava tallennuslaitteet paikkaan, joissa tunnistetiedot tuotetaan.
Tunnisteiden tallennuslaitteiden hinnat ovat alentuneet huomattavasti 12 viime kuukauden
aikana ja alentuvat todennäköisesti edelleen. Tästä syystä on mahdotonta esittää täsmällistä
keskipitkän aikavälin kustannusarvioita. Sopiva Euroopassa valmistettu laite, jolla voidaan
tallentaa kymmenen sormen jäljet (painamalla otetut), maksaa tällä hetkellä noin 7 000 euroa.
–         Todennuslaitteet
Todennuslaitteita on asennettava raja-asemille. Tällaiset viisumien tarkastamiseen käytettävät
laitteistot olisi jaettava useamman käyttäjän kesken ja hankittava viisumitietojärjestelmän
perustamisen yhteydessä edellyttäen, että biometriset tiedot päätetään sisällyttää
viisumitietojärjestelmään. Näitä laitteita voidaan käyttää sekä viisumien, oleskelulupien että
passien tarkastamiseen.
11.       ARTIKLAKOHTAISET HUOMAUTUKSET
          1 artikla
Ehdotuksen 1 artiklassa säädetään jäsenvaltioiden perusvelvoitteesta myöntää passinsa
asetuksen liitteessä tarkoitettujen turvatekijöitä koskevien vähimmäisvaatimusten mukaisesti.
Artiklan toinen virke koskee biometrisen tunnisteen valintaa ja sen liittämistä passiin. Siinä
säädetään myös, että biometrinen tunniste on tallennettava kapasiteetiltaan riittävälle
tallennusvälineelle, joka voi olla joko kontaktiton siru tai jokin muu väline. Välineestä
päättävät asiasta vastaavan komitean tekniset asiantuntijat. Lisäksi toisessa virkkeessä
säädetään mahdollisuudesta tallentaa sormenjäljet kansalliseen tietokantaan tulevaisuudessa
käyttöön otettavaa myönnettyjen passien eurooppalaista rekisteriä varten.
Jos passiin on tehtävä korjauksia tai poistoja, passin haltijalle on myönnettävä uusi passi
turvallisuussyistä.
Kolmannessa virkkeessä määritellään asiakirjat, joihin asetusta on sovellettava.
          2 artikla
Artiklassa annetaan asetuksen toimeenpanovalta yhtenäisestä viisumin kaavasta annetun
asetuksen (EY) N:o 1683/95 6 artiklalla perustetulle komitealle.
Kyseinen komitea määrittää mahdolliset passin turvatekijöihin liittyvät tekniset ominaisuudet
samoin kuin tekniset lisävaatimukset, jotka koskevat biometristen tunnisteiden liittämistä
passiin.
Näin voidaan varmistaa tarvittava johdonmukaisuus ja se, että alan tekniset asiantuntijat
voivat koordinoida menettelyitä ja vastata kaikista Euroopan unionissa käytettävistä
henkilöasiakirjoista tyydyttävällä tavalla.
                                                 11
 ---pagebreak---           3 artikla
Tiettyjä teknisiä yksityiskohtia ei ymmärrettävistä syistä pidä missään tapauksessa julkaista,
etteivät nämä tiedot joudu jäljentäjien tai väärentäjien käyttöön. Kyseiset tekniset
yksityiskohdat on tämän vuoksi määriteltävä päätöksessä, koska päätöksiä ei EY:n
perustamissopimuksen 254 artiklan nojalla tarvitse julkaista. Asiaa koskevat päätökset tekee
komitea, jolla on jo käytettävissään yhtenäiseen viisumin kaavaan liittyvien kysymysten
käsittelyyn tarvittavat välineet, sillä komitean jäsenillä on tarvittavaa asiantuntemusta erittäin
korkeista teknisistä vaatimuksista ja erityisesti jäljentämisen ja väärentämisen estämiseksi
toteutettavista suojatoimenpiteistä sekä asiakirjojen salassapitomääräyksistä.
Samasta syystä on tarpeen varmistaa, että kyseiset tiedot asetetaan ainoastaan jäsenvaltioiden
ja yhteisön elinten valtuuttamien henkilöiden saataville. Sama koskee painatuslaitoksia, joita
voi 3 artiklan 2 kohdan ensimmäisen virkkeen mukaisesti olla vain yksi kussakin
jäsenvaltiossa.
          4 artikla
Yhteisön on kunnioitettava perusoikeuksia, kuten yksityisyyden suojaa ja tietosuojaa.
Tämän artiklan sanamuoto kattaa tietosuojan alalla sovellettavat säännökset eli yksilöiden
suojelusta henkilötietojen käsittelyssä ja näiden tietojen vapaasta liikkuvuudesta 24 päivänä
lokakuuta 1995 annetun Euroopan parlamentin ja neuvoston direktiivin 95/46/EY11. Artiklan
säännöksillä varmistetaan, että henkilö, jolle asiakirja on myönnetty, voi tarkistaa siihen
merkityt tiedot ja ettei siihen ole sisällytetty ylimääräisiä tietoja.
Toisen virkkeen tarkoituksena on mahdollistaa biometristen tunnisteiden liittäminen
asiakirjoihin. Samalla kuitenkin rajoitetaan viisumiin tallennettavat henkilötiedot niihin, jotka
mainitaan varsinaisessa asetustekstissä, sen liitteessä tai asianomaisen henkilön passissa. On
vältettävä sitä, että myös muiden tietojen tallentaminen olisi mahdollista.
          5 artikla
Tässä artiklassa säädetään, että päätöksen 1999/468/EY 7 artiklan mukaisesti komitean on
hoidettava tehtävänsä kyseisen päätöksen 5 artiklassa säädetyn sääntelymenettelyn
mukaisesti.
          6 artikla
Tässä artiklassa asetetaan määräaika asetuksen täytäntöönpanolle. Asetus on pantava
täytäntöön vuoden kuluessa tarvittavien teknisten turvaominaisuuksien hyväksymisestä, jotta
jäsenvaltioilla olisi riittävästi aikaa tehdä passeihinsa tarvittavat muutokset.
11
        EYVL L 281, 23.11.1995, s. 31.
                                                  12
 ---pagebreak---                                                         2004/0039 (CNS)
                                             Ehdotus:
                                      NEUVOSTON ASETUS
   EU:n kansalaisten passien turvatekijöitä ja biometriikkaa koskevista vaatimuksista
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 62 artiklan
2 kohdan a alakohdan,
ottaa huomioon komission ehdotuksen12,
ottaa huomioon Euroopan parlamentin lausunnon13,
sekä katsoo seuraavaa:
(1)     Thessalonikissa kokoontuneen Eurooppa-neuvoston mukaan Euroopan unioni tarvitsee
        johdonmukaista lähestymistapaa biometristen tunnisteiden tai biometristen tietojen
        käyttämiseen kolmansien maiden kansalaisten asiakirjoissa, EU:n kansalaisten
        passeissa ja tietojärjestelmissä (VIS ja SIS II).
(2)     Neuvostossa 17 päivänä lokakuuta 2000 kokoontuneiden jäsenvaltioiden hallitusten
        edustajien päätöslauselmassa14 annetaan passien turvallisuutta koskevat
        vähimmäisvaatimukset. Kyseinen päätöslauselma olisi nyt korvattava ja päivitettävä
        yhteisön       säädöksellä      passien      turvavaatimusten    parantamiseksi      ja
        yhdenmukaistamiseksi sekä niiden turvaamiseksi väärentämiseltä. Passiin olisi samalla
        liitettävä biometrisiä tunnisteita luotettavan yhteyden luomiseksi matkustusasiakirjan
        ja sen oikean haltijan välille.
(3)     Passien turvatekijöiden yhdenmukaistaminen ja biometristen tunnisteiden liittäminen
        niihin ovat tärkeitä vaiheita sellaisten tulevaisuudessa kehitettävien uusien
        tunnusmerkkien ottamiseksi käyttöön EU:ssa, jotka parantavat matkustusasiakirjan
        turvallisuutta ja joilla luodaan luotettavampi yhteys oleskeluluvan haltijan ja passin
        välille, millä on suuri merkitys sen varmistamisessa, että passi on suojattu
        petostarkoituksiin käyttämisen estämiseksi. Olisi otettava huomioon Kansainvälisen
        siviili-ilmailujärjestön koneellisesti luettavia matkustusasiakirjoja koskevassa
        asiakirjassa N:o 9303 esitetyt määräykset.
(4)     Tässä asetuksessa olisi säädettävä ainoastaan sellaisista ominaisuuksista, jotka eivät
        ole salaisia. Näitä ominaisuuksia olisi täydennettävä lisäominaisuuksilla, jotka on
        pidettävä salassa jäljentämisen ja väärentämisen estämiseksi. Tekniset
12
        EUVL C [...], […], s. [...].
13
        EUVL C [...], […], s. [...].
14
        EYVL C 310, 28.10.2000, s. 1.
                                                 13
 ---pagebreak---      lisäominaisuudet       olisi    määritettävä     menettelystä komissiolle    siirrettyä
     täytäntöönpanovaltaa käytettäessä 28 päivänä kesäkuuta 1999 tehdyn neuvoston
     päätöksen 1999/468/EY mukaisesti.
(5)  Komission olisi hoidettava tätä tehtävää yhtenäisestä viisumin kaavasta 29 päivänä
     toukokuuta 1995 annetun neuvoston asetuksen (EY) N:o 1683/95 6 artiklalla
     perustetun komitean avustamana.
(6)  Sen varmistamiseksi, että kyseisiä tietoja ei saateta useampien henkilöiden saataville
     kuin on välttämätöntä, on myös hyvin tärkeää, että jokainen jäsenvaltio nimeää
     ainoastaan yhden elimen, joka on vastuussa passin valmistuksesta; jäsenvaltio voi
     kuitenkin tarvittaessa vaihtaa passien valmistajaa. Turvallisuussyistä kunkin
     jäsenvaltion olisi ilmoitettava kyseisen toimivaltaisen elimen nimi komissiolle ja
     muille jäsenvaltioille.
(7)  Passiin sisältyviä henkilötietoja käsiteltäessä sovelletaan yksilöiden suojelusta
     henkilötietojen käsittelyssä ja näiden tietojen vapaasta liikkuvuudesta 24 päivänä
     lokakuuta 1995 annettua Euroopan parlamentin ja neuvoston direktiiviä 95/46/EY15.
     Olisi huolehdittava siitä, että passiin ei tallenneta muita tietoja kuin ne, joista
     säädetään asetuksessa tai sen liitteessä tai jotka mainitaan asianomaisessa
     matkustusasiakirjassa.
(8)  Suhteellisuusperiaatteen mukaisesti perustavoitteen saavuttamiseksi eli yhteisten
     turvavaatimusten ja yhteentoimivien biometristen tunnisteiden ottamiseksi käyttöön
     olisi tarpeen ja asianmukaista antaa säännöt, jotka koskevat kaikkia Schengenin
     yleissopimusta soveltavia jäsenvaltioita. EY:n perustamissopimuksen 5 artiklan
     kolmannen kohdan mukaisesti tässä asetuksessa ei ylitetä sitä, mikä on tarpeen
     mainitun tavoitteen saavuttamiseksi.
(9)  Euroopan unionista tehtyyn sopimukseen ja EY:n perustamissopimukseen liitetyn,
     Tanskan asemaa koskevan pöytäkirjan 1 ja 2 artiklan mukaisesti Tanska ei osallistu
     tämän asetuksen antamiseen, asetus ei sido sitä eikä asetusta sovelleta siihen. Koska
     kuitenkin tämän asetuksen tarkoituksena on kehittää Schengenin säännöstöä EY:n
     perustamissopimuksen kolmannen osan IV osaston määräysten nojalla, Tanska päättää
     edellä mainitun pöytäkirjan 5 artiklan mukaisesti kuuden kuukauden kuluessa siitä,
     kun neuvosto on antanut tämän asetuksen, saattaako se sen osaksi kansallista
     lainsäädäntöään.
(10) Tällä asetuksella kehitetään Schengenin säännöstöä aloilla, joihin Yhdistynyt
     kuningaskunta ei Ison-Britannian ja Pohjois-Irlannin yhdistyneen kuningaskunnan
     pyynnöstä saada osallistua joihinkin Schengenin säännöstön määräyksiin 29 päivänä
     toukokuuta 2000 tehdyn neuvoston päätöksen 2000/365/EY mukaisesti osallistu.
     Yhdistynyt kuningaskunta ei tämän vuoksi osallistu tämän asetuksen antamiseen,
     asetus ei sido sitä eikä asetusta sovelleta siihen.
(11) Tällä asetuksella kehitetään Schengenin säännöstöä aloilla, joihin Irlanti ei Irlannin
     pyynnöstä saada osallistua joihinkin Schengenin säännöstön määräyksiin 28 päivänä
     helmikuuta 2002 tehdyn neuvoston päätöksen 2002/192/EY mukaisesti osallistu.
15
     EYVL L 281, 23.11.1995, s. 31.
                                              14
 ---pagebreak---          Irlanti ei tämän vuoksi osallistu tämän asetuksen antamiseen, asetus ei sido sitä eikä
         asetusta sovelleta siihen.
(12)     Islannin ja Norjan osalta tällä asetuksella kehitetään Schengenin säännöstöä Euroopan
         unionin neuvoston, Islannin tasavallan ja Norjan kuningaskunnan välillä näiden
         kahden valtion osallistumisesta Schengenin säännöstön täytäntöönpanoon,
         soveltamiseen         ja   kehittämiseen      tehdyn    sopimuksen       yksityiskohtaisista
         soveltamissäännöistä 17 päivänä toukokuuta 1999 tehdyn neuvoston päätöksen
         1999/437/EY16 1 artiklan B kohdassa tarkoitetulla alalla.
(13)     Tämä asetus kuuluu säädöksiin, jotka perustuvat Schengenin säännöstöön tai muutoin
         liittyvät siihen liittymisasiakirjan 3 artiklan 1 kohdassa tarkoitetussa merkityksessä,
ON ANTANUT TÄMÄN ASETUKSEN:
                                                1 artikla
1. Jäsenvaltioiden kansalaisilleen myöntämien passien on oltava liitteessä määritettyjen
turvaominaisuuksille asetettujen vähimmäisvaatimusten mukaiset.
2. Passin on sisällettävä kapasiteetiltaan riittävä tallennusväline, jonka turvatason on oltava
korkea ja johon on liitettävä kasvokuva. Jäsenvaltiot voivat liittää passiin myös sormenjäljet
yhteentoimivassa muodossa.
3. Tätä asetusta sovelletaan tavallisiin passeihin, viranhoitoon liittyviin passeihin (esimerkiksi
virkapasseihin ja diplomaattipasseihin), lyhytaikaisiin passeihin, jotka ovat voimassa
vähintään kuusi kuukautta, passia vastaaviin asiakirjoihin, jotka annetaan
matkustusasiakirjoiksi passikirjan muodossa, sekä matkusasiakirjoihin, joita jäsenvaltiot
myöntävät kolmansien maiden kansalaisille tai kansalaisuudettomille henkilöille.
                                                2 artikla
1. On annettava 5 artiklan 2 kohdan mukaisessa menettelyssä passia koskevia lisämääräyksiä,
jotka liittyvät seuraaviin seikkoihin:
a) lisäturvatekijät ja -vaatimukset, muun muassa tehostetut vaatimukset väärentämisen ja
jäljentämisen estämiseksi,
d) tekniset lisäominaisuudet biometristen tunnisteiden tallennusvälineitä ja suojaamista
varten,
c) kasvokuvaa ja sormenjälkiä koskevat laatuvaatimukset ja yhteiset standardit.
                                                3 artikla
1. Edellä 2 artiklassa tarkoitetut turvaominaisuudet on pidettävä salassa eikä niitä saa
julkaista. Ne saatetaan ainoastaan jäsenvaltioiden nimeämien laitosten käyttöön painatusta
varten ja jäsenvaltion tai komission asianmukaisesti valtuuttamien henkilöiden tietoon.
16
         EYVL L 176, 10.7.1999, s. 31.
                                                    15
 ---pagebreak--- 2. Kukin jäsenvaltio nimeää yhden elimen, joka valmistaa passit. Se ilmoittaa tämän laitoksen
nimen komissiolle ja muille jäsenvaltioille. Kaksi jäsenvaltiota tai useampi jäsenvaltio voi
nimetä saman laitoksen tätä tarkoitusta varten. Kullakin jäsenvaltiolla on oikeus vaihtaa
nimeämäänsä laitosta. Sen on ilmoitettava tästä asianmukaisesti komissiolle ja muille
jäsenvaltioille.
                                              4 artikla
1. Rajoittamatta tietosuojasääntöjen soveltamista on henkilöllä, jolle passi on myönnetty,
oikeus tarkistaa passiin sisältyvät henkilötiedot ja tarvittaessa pyytää tietojen korjaamista tai
poistamista.
2. Passissa ei saa olla muita koneellisesti luettavia tietoja kuin ne, joista säädetään tässä
asetuksessa tai sen liitteessä tai jotka on mainittu passissa.
                                              5 artikla
1. Komissiota avustaa asetuksen (EY) N:o 1683/95 6 artiklan 2 kohdalla perustettu komitea.
2. Kun tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä
menettelyä. Päätöksen 1999/468/EY 5 artiklan 6 kohdassa tarkoitettu määräaika vahvistetaan
kahdeksi kuukaudeksi.
3. Komitea vahvistaa työjärjestyksensä.
                                              6 artikla
Tämä asetus tulee voimaan kahdentenakymmenentenä päivänä sen jälkeen, kun se on
julkaistu Euroopan unionin virallisessa lehdessä.
Jäsenvaltioiden on alettava soveltaa tätä asetusta viimeistään vuoden kuluttua siitä, kun
2 artiklan mukaiset toimenpiteet on toteutettu. Tämä ei kuitenkaan vaikuta jo myönnettyjen
passien pätevyyteen.
Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa
Euroopan yhteisön perustamissopimuksen mukaisesti.
Tehty Brysselissä […].
                                               Neuvoston puolesta
                                               Puheenjohtaja
                                                 16
 ---pagebreak---                                                 LIITE
EU:n kansalaisten passien turvallisuutta koskevat vähimmäisvaatimukset.
1.       Materiaali
Henkilö- tai muita tietoja sisältävissä passin osissa käytettävän paperin on täytettävä seuraavat
vähimmäisvaatimukset:
- ei optisia kirkasteita,
- kaksisävyiset vesileimat,
- turvareagensseja kemiallisten poistoyritysten estämiseksi,
- värillisiä kuituja (osittain näkyvissä, osittain UV-valossa fluoresoivia),
- UV-valossa fluoresoivia plansetteja,
- turvalangan käyttö on suositeltavaa.
Jos henkilötietosivu on tarra, sen kiinnittämiseen käytettävästä paperista voidaan jättää
vesileima pois. Sisäkansiin käytettävässä paperissa ei tarvita vesileimaa. Sisäkansissa on
oltava turvareagenssit vain, jos niihin merkitään tietoja.
Jos matkustusasiakirjaan henkilötietojen merkitsemistä varten lisättävä henkilötietokortti
valmistetaan kokonaan muovista, siihen ei yleensä voida lisätä paperissa käytettäviä
aitoustekijöitä. Puuttuvat materiaaliominaisuudet on korvattava tarroissa ja passin
henkilötietokorteissa turvapainotekniikoilla tai käyttämällä optisesti muuttuvia tekijöitä (OVD
= optically variable device) tai muulla painatustekniikalla, jonka avulla tuotettavat
turvaominaisuudet ylittävät jäljempänä kuvatut vähimmäisvaatimukset.
2.       Henkilötietosivu (passin toinen sivu)
Passissa on oltava koneellisesti luettava henkilötietosivu, jonka on noudatettava koneellisesti
luettavia passeja (osa 1) ja niiden painatusta koskevassa ICAO:n asiakirjassa N:o 9303
koneellisesti luettaville passeille asetettuja teknisiä turvaominaisuuksia.
Passin haltijan valokuva on liitettävä henkilötietosivulle, ei kuitenkaan kiinnittämällä vaan
yhdistämällä se henkilötietosivussa käytettyyn materiaaliin käyttämällä tämän liitteen
5 kohdassa tarkoitettuja merkitsemistekniikoita.
3.       Painatustekniikka
Painatuksessa voidaan käyttää seuraavia tekniikoita:
- Taustapainatus:
kaksivärinen giljoshipainatus,
irispainatus fluoresoivalla värillä,
UV-valossa fluoresoiva päällepainatus,
                                                  17
 ---pagebreak--- väärentämisen ja jäljentämisen estävät kuviot (erityisesti henkilötietosivulla), vaihtoehtoisesti
mikrokirjoitus,
passin paperisivuilla ja tarroissa on käytettävä reagenssivärejä.
Henkilötietosivujen asemoinnin on erotuttava passin muista sivuista.
- Lomaketeksti:
tekstiin sisällytetty mikrokirjoitus (ellei sitä ole jo taustapainatuksessa).
- Numerointi:
Tehdään kaikille passin sisäsivuille joko painamalla (mahdollisuuksien mukaan erityinen
numero- tai kirjasintyyppi ja UV-valossa fluoresoiva väri) tai perforoimalla, tai passin
henkilötietokortteihin samalla menetelmällä, jota käytetään henkilötietojen merkitsemiseen.
Jos henkilötietojen merkitsemiseen käytetään tarraa, siinä on käytettävä fluoresoivalla värillä
ja erityisellä numerotyypillä tehtävää numerointia.
Jos henkilötiedot merkitään tarraan tai laminoimattomalle sisäsivulle, tarraan tai sivulle on
lisättävä myös kaiverrussyväpainatus heijastuskuviona, mikrokirjoitus ja optisesti muuttuva
väriaine. Myös kokonaan muovista valmistettaviin passin henkilötietokortteihin olisi lisättävä
optisesti muuttuvia turvatekijöitä ainakin käyttämällä painoväriä, jossa on optisesti muuttuvia
ominaisuuksia, tai vastaavia menetelmiä.
4.       Jäljentämisen estäminen
Henkilötietosivulla on käytettävä optisesti muuttavaa tekijää (OVD) tai muita tekijöitä, joilla
voidaan tarjota yhdemukaista viisumin kaavaa vastaava tunnistus- ja turvataso ja joita on
käytettävä asiakirjaa käänneltäessä muuttuvina diffraktiivisina rakenteina (DOVID:
Diffractive Optically Variable Image Device), jotka on sisällytetty kuumasaumattuun
laminaattiin tai OVD-päällykseen tai tarroihin tai laminoimattomalle paperiselle sisäsivulle
metallisoidun optisesti muuttuvan tekijän muodossa (jonka päälle on painettu
kaiverrussyväpainatuskuvio).
OVD-komponentit olisi sisällytettävä asiakirjaan henkilötietosivun kerrosmaisen rakenteen
osana, joka tulisi myös suojata väärentämistä ja jäljentämistä vastaan; paperisissa asiakirjoissa
komponentit olisi liitettävä koko pintaan kuumasaumattuun laminaattiin tai turvapäällykseen
4 kohdassa kuvatulla tavalla; muovisissa asiakirjoissa kyseiset komponentit olisi sisällytettävä
kortin päällysteeseen mahdollisimman laajalle pinnalle.
Jos henkilötiedot merkitään muovista valmistettuun korttiin laserkaiverruksella ja siihen
tuotetaan muuttuva laserkuva (CLI = Changeable Laser Image), on lisättävä diffraktiivinen
OVD, ainakin metallisoidun DOVID:n muodossa, jotta saadaan aikaan riittävä suoja
kopiointia vastaan.
5.       Tietojen merkitseminen
Jotta passin sisältämät tiedot voidaan suojata tehokkaasti jäljentämiseltä ja väärentämiseltä, on
henkilötiedot (valokuva mukaan luettuna), haltijan allekirjoitus ja muut tärkeät tiedot
sisällytettävä tulevaisuudessa asiakirjan valmistusmateriaaliin. Valokuvien kiinnityksessä ei
pitäisi enää käyttää perinteisiä menetelmiä.
                                                   18
 ---pagebreak--- Painatuksessa voidaan käyttää seuraavia tekniikoita:
lasertulostus häviämättömällä musteella,
lämpösiirtomenetelmä,
mustesuihkutulostus,
valokuvaaminen,
laserkaiverrus, joka ulottuu kortin turvaominaisuudet sisältäviin kerroksiin.
Jotta biografiset tiedot voidaan suojata asianmukaisesti väärentämisyrityksiltä, on
lasertulostusta, lämpösiirtomenetelmää ja valokuvausta merkitsemismenetelmänä käytettäessä
ehdottomasti käytettävä myös kuumasaumattua laminointia ja OVD-turvakalvoa.
Henkilötietoja ei enää missään tapauksessa pidä merkitä kannen sisäpuolelle.
EU:n matkustusasiakirjat on laadittava siten, että ne voidaan lukea koneellisesti.
Henkilötietosivun asemoinnissa (layout) on noudatettava ICAO:n asiakirjan N:o 9303 (osat 1
ja 3) mukaisia vaatimuksia ja painatusmenettelyissä on noudatettava vaatimuksia, jotka
kyseisessä asiakirjassa asetetaan koneellisesti luettaville asiakirjoille. Henkilötietoja ei tule
merkitä passin kannen sisäpuolelle.
Huomautus:
Varmin tapa estää varastettujen tyhjien matkustusasiakirjalomakkeiden laittomat painatukset
on painatusmenettelyn keskittäminen. Jos matkustusasiakirjoja painetaan myös jatkossa
alueellisesti tai hajautetusti, on huolehdittava logistiikan, hallinnon ja painatustekniikan
kannalta tarvittavista turvatoimista. Tämä koskee erityisesti täyttämättömien
passilomakkeiden ja niiden täyttämiseen tarvittavien materiaalien säilytystä. Soveltuvan
ohjelmoinnin avulla voidaan passimerkintöjen aitous osoittaa myös atk-järjestelmien avulla
(”sähköinen leima”).
                                              19